**Zmluva o dielo**

**č. MAGSP20XXXXX**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov, postupom podľa § 112 a nasledujúce zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a v súlade s platným právnym poriadkom Slovenskej republiky

(ďalej len ako „**Zmluva**")

medzi

**Hlavné mesto Slovenskej republiky Bratislava**,sídlo: Primaciálne námestie 1, 814 99 Bratislava, IČO: 00 603 48, zastúpenie: Ing. Tatiana Kratochvílová, prvá námestníčka primátora v zmysle rozhodnutie č. 6/2021 primátora Hlavného mesta Slovenskej republiky Bratislavy o podpisovaní písomností a právnych dokumentov (Podpisový poriadok), bankové spojenie: Československá obchodná banka, a. s., IBAN: SK37 7500 0000 0000 2582 9413, DIČ: 2020372596, IČ DPH: SK 2020372596

(ďalej len ako „**Objednávateľ**)

a

**Názov**, sídlo, IČO:, zastúpenie, bankové spojenie

(ďalej len ako „**Zhotoviteľ**)

(Objednávateľ a Zhotoviteľ ďalej spolu len ako „**Zmluvné strany**“ alebo samostatne aj ako „**Zmluvná strana**“)

**Preambula**

Objednávateľ ako verejný obstarávateľ podľa ustanovenia § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“) uzatvára túto Zmluvu ako výsledok verejného obstarávania na predmet zákazky **„Výmena zdroja tepla plynovej kotolne vrátane riadiaceho systému v objekte DPOH, Gorkého 17, Bratislava“** v súlade s postupom podľa § 112 a nasl. zákona o verejnom obstarávaní, s cieľom zabezpečiť bezproblémový chod kotolne a vykurovanie obslužných priestorov v súlade s cenovou ponukou Zhotoviteľa, ktorá tvorí prílohu č. 1 a 2 tejto Zmluvy.

Zmluvné strany berú na vedomie, že Objednávateľ podľa § 11 ods. 1 zákona o verejnom obstarávaní nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. Táto povinnosť sa vzťahuje aj na ich subdodávateľov podľa § 2 ods. 5 písm. e) zákona o verejnom obstarávaní.

**Článok I**

**Predmet Zmluvy**

* 1. Predmetom tejto Zmluvy je úprava vybraných právnych vzťahov, práv a povinností Zmluvných strán súvisiacich s vykonaním diela podľa tejto Zmluvy.
  2. Zhotoviteľ sa zaväzuje vykonať pre Objednávateľa vo svojom mene a na svoju zodpovednosť v rozsahu a za podmienok dohodnutých v tejto Zmluve dielo podľa článku II tejto Zmluvy.
  3. Objednávateľ sa zaväzuje riadne a včas vykonané dielo podľa článku II tejto Zmluvy prevziať a zaplatiť za dohodnutú odmenu vo výške a spôsobom tak, ako určuje Zmluva.
  4. Vykonávanie diela podľa článku II tejto Zmluvy bude Zhotoviteľom vykonané na základe tejto Zmluvy a v súlade so zodpovedajúcimi technologickými a odbornými postupmi.
  5. Tie práva a povinnosti, ktoré nie sú výslovne upravené touto Zmluvou sa spravujú legislatívou všeobecne záväznou na území Slovenskej republiky ako aj inými príslušnými platnými a účinnými normami a predpismi, ktoré sa týkajú Diela a jeho prevádzky.

**Článok II**

**Dielo**

1. Pre účely tejto Zmluvy sa pod pojmom „**Dielo**“ rozumie:

Realizácia výmeny zdroja tepla v rozsahu:

1. Demontáž starého vykurovacieho zariadenia a jeho odvoz,
2. Dodávka a montáž nového vykurovacieho zariadenia,
3. Dymovodu, odvodu kondenzu, plynoinštalácia, elektroinštalácia vrátane nových súvisiacich výrobkov s ich dopravou na miesto montáže, tlaková skúška, projekt skutočného vyhotovenia, Revízna správa

Výmena riadiaceho systému kotolne v rozsahu:

1. Demontáž starého nefunkčného riadiaceho systému
2. Montáž nového riadiaceho systému (napr. úprava/výmena rozvádzača, montáž modulov, zakáblovanie, montáž periférií)
3. Softwarové práce
4. Funkčná skúška
5. Revízia
6. Detailná špecifikácia Diela ako aj presné miesto jeho umiestnenia je uvedené v prílohe č. 2 „**Opis predmetu zákazky**“, ktorá tvorí neoddeliteľnú súčasť tejto Zmluvy.
7. Zhotoviteľ sa zaväzuje vykonať pre Objednávateľa Dielo na vlastnú zodpovednosť a nebezpečenstvo v rozsahu a za podmienok dohodnutých v tejto Zmluve, jej prílohách a v súlade s pokynmi Objednávateľa a to všetko s náležitou odbornou starostlivosťou.

**Článok III**

**Vykonanie Diela a jeho prevzatie**

1. Zhotoviteľ sa zaväzuje vykonať Dielo kvalitne, riadne a úplne, v dojednanom mieste a čase plnenia, v stanovenej špecifikácii a rozsahu, podľa podmienok dohodnutých v tejto Zmluve, v zmysle pokynov Objednávateľa a v súlade s ponukou predloženou v procese verejného obstarávania.
2. Zhotoviteľ je povinný vykonať a odovzdať Dielo v lehote do 15.10.2021.
3. Odovzdanie Diela bude uskutočnené formou preberacieho konania, výsledkom ktorého bude preberací protokol (ďalej len ako „**Protokol**“) obsahom ktorého bude výslovne uvedené, či Dielo vykazuje/nevykazuje vady a či Objednávateľ Dielo preberá.
4. Dielo vykazuje vady, ak kvalitatívne a/alebo kvantitatívne nezodpovedá tejto Zmluve a jej prílohám a/alebo všeobecne záväzným právnym predpisom a/alebo normám účinným na území Slovenskej republiky.
5. Dielo sa považuje za vykonané a odovzdané dňom podpísania Protokolu Zmluvnými stranami, v ktorom bude výslovne uvedené, že Dielo nevykazuje vady. Týmto dňom nadobúda Objednávateľ vlastnícke právo k Dielu.
6. V prípade, ak bude počas preberacieho konania zistené, že Dielo vykazuje vady, ktoré bránia jeho riadnemu používaniu, uvedie Objednávateľ svoje výhrady v Protokole. Zhotoviteľ je povinný vysporiadať sa s výhradami uvedenými v Protokole a/alebo odstrániť vady tak, aby bolo Dielo vykonané a odovzdané v lehote podľa článku III ods. 2 tejto Zmluvy. Objednávateľ nie je povinný Dielo prevziať.
7. V prípade, ak bude počas preberacieho konania zistené, že Dielo vykazuje vady, ktoré nebránia jeho riadnemu používaniu, uvedie Objednávateľ svoje výhrady v Protokole. Zhotoviteľ je povinný vysporiadať sa s výhradami uvedenými v Protokole a/alebo odstrániť vady tak, aby bolo Dielo odovzdané v lehote podľa článku III ods. 2 tejto Zmluvy. Objednávateľ je oprávnený Dielo prevziať a užívať ho. Ustanovenie článku III ods. 5 tejto Zmluvy týmto nie je dotknuté a Dielo sa nepovažuje za vykonané odovzdané.
8. Protokol podpísaný Objednávateľom, v ktorom bude výslovne uvedené, že Dielo nevykazuje vady je prílohou faktúry podľa článku IV ods. 4 tejto Zmluvy.

**Článok IV**

**Odmena a platobné podmienky**

1. Odmena za vykonanie Diela (ďalej len ako „**Odmena**“) bola Zmluvnými stranami dohodnutá vo výške ........................,- eur (slovom....................................................................... eur) vrátane dane z pridanej hodnoty
2. Zmluvné strany prehlasujú, že Odmena je konečná, jednostranne nemenná a sú v nej zahrnuté všetky náklady Zhotoviteľa súvisiace s vykonaním Diela.
3. Odmena bude Objednávateľom uhradená na základe faktúry vystavenej Zhotoviteľom a doručenej Objednávateľovi
4. Faktúra vystavená Zhotoviteľom musí obsahovať všetky náležitosti vyplývajúce z platnej legislatívy, najmä, nie však výlučne zo zákona č. 222/2004 Z. z. o dani z pridanej hodnoty v znení neskorších predpisov a zákona č. 431/2002 Z. z. o účtovníctve v znení neskorších predpisov. Prílohou faktúry bude aj fotokópia Protokolu.
5. Splatnosť faktúr bola dohodou Zmluvných strán určená na 30 dní od ich preukázateľného doručenia v listinnej podobe na adresu Objednávateľa.
6. Záväzok Objednávateľa zaplatiť Zhotoviteľovi príslušnú časť Odmeny sa považuje za splnený dňom odpísania fakturovanej sumy z bankového účtu Objednávateľa v prospech Zhotoviteľa. V prípade, ak Zhotoviteľ zmení počas účinnosti tejto Zmluvy číslo účtu a o tomto riadne neinformuje Objednávateľa, záväzok Objednávateľa sa považuje za splnený bez ohľadu na to, či budú finančné prostriedky pripísané na účet Zhotoviteľa.
7. Objednávateľ je oprávnený vrátiť Zhotoviteľovi faktúru v lehote jej splatnosti, ak nespĺňa podmienky podľa článku IV ods. 4 tejto Zmluvy, spolu s písomnou výhradou.
8. V prípade nedoručenia faktúry v zmysle článku IV ods. 5 tejto Zmluvy alebo nesplnenia povinnosti Autora v zmysle článku IV ods. 4 tejto Zmluvy, nezačne Objednávateľovi plynúť lehota splatnosti faktúry. Nová lehota splatnosti začne faktúry Objednávateľovi plynúť riadnym doručením opravenej alebo doplnenej faktúry.
9. Zhotoviteľ nie je oprávnený požadovať a nárokovať si náhradu bankových a iných poplatkov týkajúcich sa úhrad Odmeny. Zhotoviteľ rovnako nie je oprávnený požadovať preddavkové alebo zálohové platby.

**Článok V**

**Záruka**

1. Zhotoviteľ zodpovedá za všetky vady, ktoré Dielo bude vykazovať v záručnej dobe v trvaní 24 mesiacov, ktorá začína plynúť deň nasledujúci po dni vykonania a odovzdania Diela Objednávateľovi podľa článku III ods. 5 tejto Zmluvy. Záručná doba sa predlžuje o čas, počas ktorého Zhotoviteľ odstraňoval vady Diela počas záručnej doby.
2. Objednávateľ je povinný oznámiť vznik vady Zhotoviteľovi bezodkladne po jej zistení a to telefonicky alebo mailom na adresu uvedenú v článku VI ods. 2 tejto Zmluvy.
3. Zhotoviteľ je povinný odstrániť vadu do 72 dní od jej nahlásenia Objednávateľom.
4. Vada sa považuje za odstránenú momentom, kedy Dielo prestane vady vykazovať. Odstránenie vady je Zhotoviteľ povinný bezodkladne oznámiť Objednávateľovi a to telefonicky alebo mailom na adresu uvedenú v čl. VI ods. 2 tejto Zmluvy.
5. Pre vylúčenie akýchkoľvek pochybností Zmluvné strany prehlasujú, že Zhotoviteľ je zodpovedný za všetky vady, ktoré bude Dielo vykazovať počas záručnej doby, ak Zhotoviteľ nepreukáže opak.

**Článok VI**

**Komunikácia Zmluvných strán**

1. Pokiaľ nie je v tejto Zmluve uvedené inak, komunikácia medzi Zmluvnými stranami prebieha všetkými dostupnými komunikačnými prostriedkami, najmä, nie však výlučne, listovou zásielkou, elektronickou správou, telefonicky a osobne.
2. Zmluvné strany sa dohodli, že komunikácia Zmluvných strán týkajúca sa Plnenia a Servisu, a to vrátane záväzných pokynov Objednávateľa, prebieha prostredníctvom zodpovedných osôb. Za prvé zodpovedné osoby sú určené:
3. za Objednávateľa: Ing. Vladimír Kadrliak, email: vladimir.kadrliak@bratislava.sk; tel.: 0902 985875 a

Ing. Gabriela Klinková, tel.: 0915 794 325, email: g.klinkova@bkis.sk

1. za Zhotoviteľa: ..................................
2. Listovú zásielku je možné doručovať prostredníctvom poštového podniku alebo kuriéra na adresu Zmluvnej strany uvedenú v záhlaví tejto Zmluvy. Za doručenú sa považuje každá listová zásielka, ktorá:
3. bola adresátom prevzatá dňom jej prevzatia,
4. prevzatie bolo adresátom odmietnuté, dňom, kedy bolo prevzatie odmietnuté,
5. bola uložená na pobočke poštového podniku, uplynutím tretieho dňa od uloženia, aj keď sa adresát s jej obsahom neoboznámil.
6. Elektronická správa sa považuje za doručenú deň nasledujúci po jej odoslaní na emailovú adresu podľa článku VI ods. 2 tejto Zmluvy a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatická správa o nemožnosti adresáta oboznámiť sa so správou spolu s uvedením inej kontaktnej osoby.
7. V prípade vyhlásenia mimoriadnej situácie alebo mimoriadnej udalosti v zmysle zákona č. 42/1994 Z. z. o civilnej ochrane obyvateľstva v znení neskorších predpisov, alebo v prípade vyhlásenia vojny, vojnového stavu, výnimočného alebo núdzového stavu v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov je možné doručovať tie písomnosti, ktoré môžu mať za následok vznik, zmenu alebo zánik práv a povinností Zmluvných strán vyplývajúcich z tejto Dohody aj prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov (ďalej len ako „**Zákon o e-Governmente**“). Doručovanie písomností zaslaných prostredníctvom elektronickej schránky v zmysle Zákona o e-Governmente sa riadi príslušnými ustanoveniami tohto zákona.
8. Zmluvné strany sú povinné minimálne raz denne kontrolovať kontaktné emailové adresy.
9. Zmluvné strany sú povinné bez zbytočného odkladu oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.

**Článok VII**

**Ďalšie práva a povinnosti Zmluvných strán**

1. Zhotoviteľ:
2. je pri vykonaní Diela viazaný pokynmi Objednávateľa, ktoré vyplývajú z tejto Zmluvy,
3. sa zaväzuje vykonať Dielo s maximálnou odbornou starostlivosťou, v požadovanej kvalite a množstve, spôsobom a v lehote uvedenej v tejto Zmluve,
4. vyhlasuje, že sa v plnom rozsahu oboznámil s charakterom a rozsahom Diela v zmysle podmienok stanovených Objednávateľom a sú mu známe všetky technické, kvalitatívne a iné podmienky realizácie Diela. Zhotoviteľ vyhlasuje, že disponuje všetkými potrebnými odbornými znalosťami, právomocami, skúsenosťami a kompetenciami k tomu, aby uzavrel túto Zmluvu a splnil svoje záväzky z nej vyplývajúce,
5. má právo na poskytnutie potrebnej súčinnosti zo strany Objednávateľa spočívajúce najmä, nie však výlučne v poskytnutí potrebných konzultácií a ďalších materiálov (podkladov), ktoré má Objednávateľ k dispozícii a ktoré sú nevyhnutné k vykonaniu Diela,
6. je povinný vykonať Dielo riadnym spôsobom. Ak Objednávateľ zistí, že Zhotoviteľ vykonáva Dielo v rozpore so svojimi povinnosťami požiada Zhotoviteľa o nápravu. V prípade, ak tak Zhotoviteľ neurobí ani v dodatočnej primeranej lehote, ktorú mu na to Objednávateľ poskytol, je Objednávateľ oprávnený okamžite odstúpiť od tejto Zmluvy. Tým nie je dotknuté právo na náhradu škody podľa ust. § 373 a nasl. ObZ,
7. je povinný zapísať sa a byť zapísaný v registri partnerov verejného sektora počas celého trvania tejto Zmluvy, ak mu táto povinnosť vznikne,
8. vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej len „**pracovnoprávne predpisy**“), a to predovšetkým zákona č. 311/2001 Z. z. Zákonník práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z pracovnoprávnych predpisov vyplývajú a zaväzuje sa ich dodržiavať počas celej doby platnosti tejto zmluvy. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v pracovnoprávnych predpisoch,
9. je povinný pri plnení svojich povinností vyplývajúcich zo Zmluvy postupovať s odbornou starostlivosťou a zabezpečiť dostatočný počet zamestnancov tak, aby účel Zmluvy mohol byť plnený v zodpovedajúcej kvalite a v stanovených termínoch. Dbá pri tom na zásady účelnosti a hospodárnosti,
10. je zodpovedný za to, že práceneschopnosť, dovolenky a iná absencia jeho personálu neovplyvnia plnenie jeho povinností podľa tejto Zmluvy a nebudú sa považovať za zásah vyššej moci (vis maior),
11. je povinný zabezpečiť čistotu a poriadok ma mieste vykonávania Diela podľa tejto Zmluvy.
12. Objednávateľ**:**
13. je oprávnený vykonávať priebežnú kontrolu vykonávania Diela, ak zistí, že Zhotoviteľ vykonáva Dielo v rozpore so Zmluvou, je Objednávateľ oprávnený požadovať, aby Zhotoviteľ vykonal Dielo riadnym spôsobom. V prípade, že tak Zhotoviteľ neurobí ani v dodatočnej primeranej lehote, ktorú mu na to Objednávateľ poskytol, je Objednávateľ oprávnený okamžite odstúpiť od tejto Zmluvy. Tým nie je dotknuté právo na náhradu škody podľa ust. § 373 a nasl. ObZ,
14. je oprávnený vykonávať spätnú kontrolu realizovaného plnenia po ukončení preberacieho konania,
15. sa zaväzuje poskytnúť Zhotoviteľovi potrebnú súčinnosť pri plnení predmetu Zmluvy; ide najmä, nie však výlučne, o poskytnutie potrebných konzultácií, ktoré má Objednávateľ k dispozícii a ktoré sú nevyhnutné k vykonaniu Diela.
16. Zmluvné strany sú povinné poskytnúť si navzájom všetku súčinnosť, ktorú možno od nich spravodlivo požadovať tak, aby mohol byť naplnený účel tejto Zmluvy.

**Článok VIII**

**Zmluvná pokuta**

1. V prípade, ak sa Zhotoviteľ dostane do omeškania s odovzdaním Diela v termíne podľa tejto Zmluvy, vznikne Objednávateľovi nárok na zmluvnú pokutu vo výške 0,05 % z Odmeny za každý, aj začatý deň omeškania.
2. V prípade, ak sa Objednávateľ dostane do omeškania s úhradou ktorejkoľvek faktúry v termíne podľa tejto Zmluvy, vznikne Zhotoviteľovi nárok na zmluvnú pokutu vo výške 0,05 % z dlžnej sumy za každý, aj začatý deň omeškania.
3. V prípade, ak Zhotoviteľ poruší svoju povinnosť registrácie podľa článku VII ods. 1 písm. f) tejto Zmluvy, vznikne Objednávateľovi nárok na zmluvnú pokutu vo výške 10 % z Odmeny.
4. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty v znení neskorších predpisov, vznikne Objednávateľovi nárok na zmluvnú pokutu vo výške 130 % výšky daňovej povinnosti, ktorá takto Objednávateľovi vznikla.
5. V prípade, ak sa ktorékoľvek z vyhlásení Zhotoviteľa podľa článku VII ods. 1 písm. g) tejto Zmluvy ukáže ako nepravdivé a Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom Zhotoviteľom nelegálne zamestnávaných osôb, vznikne Objednávateľovi nárok na zmluvnú pokutu vo výške 130 % sankcie uloženej kontrolným orgánom.
6. V prípade iného porušenia povinnosti podľa tejto Zmluvy, vznikne Objednávateľovi nárok na zmluvnú pokutu vo výške 100,- eur (slovom: sto eur) za každé jedno porušenie povinnosti podľa tejto Zmluvy.
7. Zmluvné pokuty budú predmetom samostatných penalizačných faktúr, pričom ustanovenia článku IV tejto Zmluvy sa použijú primerane aj na zmluvné pokuty.
8. Uhradením ani uplatnením zmluvnej pokuty nie je dotknuté právo poškodenej strany na náhradu škody v plnom rozsahu.

**Článok IX**

**Zodpovednosť za škodu**

1. Zmluvné strany sú zodpovedné za škodu spôsobenú pri plnení povinností vyplývajúcich z tejto Zmluvy v zmysle všeobecne záväzných právnych predpisov.
2. Zmluvné strany sú povinné vyvinúť maximálne úsilie, aby predchádzali porušeniam svojich povinností z tejto Zmluvy, omeškaniu pri plnení povinností vyplývajúcich z tejto Zmluvy, ako aj vzniku škody.
3. Zmluvné strany sú povinné bez zbytočného odkladu vzájomne si oznámiť vznik okolností, ktoré by mohli brániť riadnemu plneniu povinností vyplývajúcich z tejto Zmluvy a zároveň sú povinné vynaložiť všetko úsilie a poskytnúť si všetku súčinnosť, ktorú možno od nich spravodlivo požadovať, aby sa zabránilo porušeniu povinností vyplývajúcich z tejto Zmluvy, omeškaniu alebo vzniku škody.
4. Zmluvné strany za vzniknutú škodu nezodpovedajú v rozsahu podľa ust. § 376 ObZ.

**Článok X**

**Využitie subdodávateľov**

1. Ak bude Zhotoviteľ zabezpečovať plnenie svojich povinností podľa tejto Zmluvy prostredníctvom subdodávateľov, zodpovedá za ich plnenie tak, akoby plnil on sám a zároveň každý subdodávateľ musí spĺňať podmienku účasti podľa § 32 ods.1 písm. e) zákona o verejnom obstarávaní, ak je to relevantné. Zhotoviteľ zodpovedá za odbornú starostlivosť pri výbere subdodávateľa a je povinný zabezpečiť, že každý subdodávateľ bude viazaný ustanoveniami tejto Zmluvy ako Zhotoviteľ. Zoznam subdodávateľov tvorí prílohu č. 3 - Zoznam subdodávateľov tejto Zmluvy**.**
2. Počas trvania tejto Dohody je Zhotoviteľ oprávnený zmeniť subdodávateľa uvedeného v  prílohe č. 3 – Zoznam subdodávateľov výlučne na základe udeleného súhlasu Objednávateľa. Nový subdodávateľ musí spĺňať povinnosť zápisu v registri partnerov verejného sektora, ak mu takáto povinnosť zo zákona o registri partnerov verejného sektora vyplýva.
3. Objednávateľ má právo odmietnuť subdodávateľa a požiadať Zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora, ak mu takáto povinnosť zo zákona o registri partnerov verejného sektora vyplýva, nekvalitné plnenie realizované konkrétnym subdodávateľom na predchádzajúcich zákazkách, nesplnenie podmienok pre zmenu subdodávateľa atď.).
4. Zhotoviteľ vyhlasuje, že príloha č. 3 obsahuje aktuálne a úplné údaje v zmysle ustanovenia § 41 ods. 3, 4 a 6 zákona o verejnom obstarávaní v čase uzavretia tejto Zmluvy. Údaje v zmysle § 41 ods. 3 zákona o verejnom obstarávaní sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
5. Porušenie povinností Zhotoviteľa uvedených v tomto článku Zmluvy sa považuje za podstatné porušenie zmluvných povinností.

**Článok XI**

**Trvanie Zmluvy**

1. Táto Zmluva sa uzatvára na dobu určitú a zaniká riadnym splnením všetkých povinností Zmluvných strán podľa tejto Zmluvy.
2. Pred riadnym splnením všetkých povinností Zmluvných strán je možné túto Zmluvu ukončiť:
3. písomnou výpoveďou ktorejkoľvek zo Zmluvných strán bez uvedenia dôvodu, pričom výpovedná lehota je ....................................... mesiacov a začína plynúť prvým dňom mesiaca nasledujúceho po doručení výpovede druhej Zmluvnej strane.
4. Bez ohľadu na vôľu Zmluvných strán, k ukončeniu tejto Zmluvy dôjde tiež:
5. dňom právoplatnosti rozhodnutia príslušného súdu, ktorým súd vyhlási konkurz na majetok Zhotoviteľa,
6. dňom právoplatnosti rozhodnutia príslušného súdu, ktorým súd zamietne návrh na vyhlásenie konkurz na majetok Zhotoviteľa pre nedostatok majetku,
7. dňom právoplatnosti rozhodnutia príslušného súdu, ktorým súd povolí reštrukturalizáciu Zhotoviteľa,
8. Zhotoviteľ ako obchodná spoločnosť bude zrušený bez likvidácie alebo Zhotoviteľ ako obchodná spoločnosť vstúpi do likvidácie,
9. zánikom Zhotoviteľa bez právneho nástupcu.
10. Odstúpenie od Zmluvy nadobúda účinnosť dňom doručenia písomného oznámenia o odstúpení od Zmluvy druhej Zmluvnej strane na adresu uvedenú v záhlaví tejto Zmluvy.
11. Nárok na náhradu škody nie je zánikom Zmluvy dotknutý.

**Článok XII**

**Záverečné ustanovenia**

1. Zmluvné strany sa dohodli, že spory vzniknuté z tejto Zmluvy budú riešiť vzájomnou dohodou. Pokiaľ sa Zmluvné strany na riešení sporu nedohodnú, je ktorákoľvek zo Zmluvných strán oprávnená obrátiť sa s návrhom na riešenie sporu na vecne a miestne príslušný súd v Slovenskej republike.
2. Meniť alebo dopĺňať ustanovenia tejto Zmluvy je možné len na základe dohody Zmluvných strán formou písomných, číslovaných dodatkov, podpísaných Zmluvnými stranami.
3. Ak sa akékoľvek ustanovenie tejto Zmluvy stane neplatným alebo neúčinným, platnosť alebo účinnosť ostatných ustanovení Zmluvy ostane nedotknutá. Namiesto neplatných ustanovení Zmluvy sa použijú príslušné ustanovenia Obchodného zákonníka, ktoré sú obsahom a účelom najbližšie obsahu a účelu Zmluvy.
4. Táto Zmluva je vyhotovená v 4, slovom štyroch, rovnopisoch s platnosťou originálu, z ktorých každá Zmluvná strana získa 2, slovom dva, rovnopisy.
5. Táto Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcom po dni jej zverejnenia na webovom sídle Objednávateľa podľa § 47a ods. 1 Občianskeho zákonníka v spojení s § 5a zákona č. 211/2000 Z .z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
6. Neoddeliteľnou súčasťou tejto Zmluvy sú nasledujúce prílohy:
   * 1. Príloha č. 1 Cenová ponuka – Výkaz výmer,
     2. Príloha č. 2 Opis predmetu zákazky,
     3. Príloha č. 3 Zoznam subdodávateľov
7. Zmluvné strany vyhlasujú, že si Zmluvu riadne prečítali, jej obsahu porozumeli, uzatvárajú ju slobodne, nie v tiesni ani za nápadne nevýhodných podmienok a na znak súhlasu s jej obsahom ju vlastnoručne podpisujú.

Zhotoviteľ

V Bratislave, dňa

....................................................................

meno a priezvisko

funkcia

Objednávateľ

V Bratislave, dňa

....................................................................

Ing. Tatiana Kratochvílová

prvá námestníčka primátora